section_heading: Pravni status
paragraph_text: U prosincu 2016. Ured državne uprave u Varaždinskoj županiji odbio je registrirati braniteljsku udrugu, nakon što je Udruga dragovoljaca hrvatskih obrambenih snaga grada Varaždina zatražila registraciju svojeg Statuta. U odbijenici je navedeno da je "općepoznato da se uzvik 'Za dom' uz pozdrav 'Spremni' koristio kao službeni pozdrav totalitarnog režima Nezavisne države Hrvatske te je kao takav ukorijenjen kao simbol rasističke ideologije, uz izraženi prezir prema drugim ljudima zbog njihove vjerske i etničke pripadnosti te trivijaliziranje žrtava zločina protiv čovječnosti". U rješenju se konstatira da je Statutom utvrđen opis pečata i znaka u suprotnosti sa Zakonom o udrugama i Ustavom Republike Hrvatske. Na to se rješenje udruga HOS-ovaca iz Varaždina žalila Ministarstvu uprave, koje je u travnju 2017. godine predmet vratilo na ponovni postupak nadležnom uredu.<ref>Marina Karlović-Sabolić: [http://www.slobodnadalmacija.hr/novosti/hrvatska/clanak/id/505875/za-dom-spremni-odlazi-u-povijest-nece-se-vise-smjeti-koristiti-nigdje-u-hrvatskoj-konacna-odluka-o-ustaskom-simbolu-za-nekoliko-mjeseci-evo-kako-bi-plenkovic-mogao-umiriti-radikalnu-desnicu "'Za dom spremni' odlazi u povijest, neće se više smjeti koristiti nigdje u Hrvatskoj? Konačna odluka za nekoliko mjeseci, evo kako bi Plenković mogao umiriti radikalnu desnicu"],Slobodna Dalmacija, 10.9.2017. "... općepoznato da se uzvik 'Za dom' uz pozdrav 'Spremni' koristio kao službeni pozdrav totalitarnog režima Nezavisne države Hrvatske te je kao takav ukorijenjen kao simbol rasističke ideologije, uz izraženi prezir prema drugim ljudima zbog njihove vjerske i etničke pripadnosti te trivijaliziranje žrtava zločina protiv čovječnosti"."